From:                                             Ülle Tamm
<[email-masked]>

Sent:                                               teisipäev, 19. mai
2020 17:21

To:                                                  Andres Sinimeri

Cc:                                                   Janne Pikma; Hannes
Jaanimäe

Subject:                                         RE: Alajõe
kordoni üürilepingu lõpetamisest

Tere!

Olete teinud ettepaneku lõpetada PPA-ga
sõlmitud üürileping nr Ü5586/13 Alajõe kordoni
kasutamiseks seisuga 31.05.2020.

Kinnistul paikneb mast, mille kasutuse jätkamisest on
huvitatud nii Kaitsevägi, kui PPA ise. PPA-ga sõlmitud
üürilepingu lõpetamisel puuduks mõlemal riigiasutusel
alus masti kasutamiseks ning elektrienergia tarbimiseks. Kaitsevägi on
avaldanud soovi Alajõe kordoni kinnistust mastialuse maa välja
mõõtmiseks, piirdeaia ehituseks, eraldi elektriliitumise
tekitamiseks ja juurdepääsu tagamiseks. Kõik need tegevused
võtavad aega ca 6 kuud või isegi rohkem.

Täna on Alajõe kinnistu Peipsi järve
poolsest küljest avatud ja aiaga piiramata. Piirdeaed puudub ka masti
ümber. Objektil puuduvad RKASle kuuluvad turvaseadmed. Peale PPA-ga
lepingu lõpetamist muutub territooriumile pääsemine vabaks.

Teeme ettepaneku lõpetada üürileping
30.06.2020 seisuga, et me jõuaks sõlmida masti kasutamiseks
Kaitseväega ajutise kokkuleppe. Täiendavalt kaalume kinnistu
piiramist aiaga ja turvaseadmete paigaldamist.

Oleme nõus lepingjärgset 3-kuulist leppetrahvi
mitte rakendama.

Lepingus pole kokku lepitud investeeringute ja
remonttööde teostamises, mille hüvitamist lepingu
lõpetamisel sooviksime.

Kui olete nõus nimetatud tingimustel lepingut
lõpetama, edastame teile sellekohase kokkuleppe.

Lugupidamisega

Ülle Tamm

suurkliendihaldur

tel +372 5344 1347

Tartu mnt 85, 10115 Tallinn

www.rkas.ee

*** KONFIDENTSIAALSUSHOIATUS*** Selles e-kirjas
sisalduv teave (kaasa arvatud manused) võib sisaldada
ärisaladust ning seda võivad kasutada vaid e-kirja adressaadid.
E-kirjas sisalduvat teavet ei tohi ilma saatja selgelt väljendatud loata
edasi saata ega mistahes viisil kõrvalistele isikutele avaldada. Juhul,
kui Te olete saanud käesoleva e-kirja eksituse tõttu, teavitage
sellest kohe saatjat ning kustutage e-kiri oma arvutist.

From: Andres Sinimeri
<[email-masked]>

Sent: Thursday, April 30, 2020 1:40 PM

To: Ülle Tamm <[email-masked]>

Cc: Janne Pikma <[email-masked]>; Hannes Jaanimäe
<[email-masked]>; Andres Sinimeri <[email-masked]>

Subject: Alajõe kordoni üürilepingu lõpetamisest

Tere!

Ida-Viru maakonnas Alutaguse vallas Alajõe külas
asuva Alajõe kordoni kinnistu üürimiseks on Riigi Kinnisvara
Aktsiaseltsi ning Politsei-ja Piirivalveameti vahel 13.08.2013 sõlmitud
üürileping nr Ü5586/13 tähtajaga 10 aastat.

Politsei- ja Piirivalveamet on reorganiseerinud oma tegevusi
ning eelpool nimetatud kinnistu kasutamine ei ole Politsei- ja Piirivalveametil
enam vajalik ega otstarbekas. Politsei- ja Piirivalveamet soovib
üürilepingu lõpetada nii kiiresti kui võimalik.

Vastavalt üürilepingu eritingimuste punktile 1.9.3
esitab Politsei-ja Piirivalveamet käesolevaga Riigi Kinnisvara
Aktsiaseltsile lepingu nr Ü5586/13 ülesütlemise avalduse. Palume
lepingu nr Ü5586/13 lõpetada seisuga 31.05.2020.

Politsei- ja Piirivalveamet teeb Riigi Kinnisvara AS-ile
vastavalt 29.01.2020 toimunud mõlema asutuse juhtide kohtumisel
kokkulepitule üürilepingute ennetähtaegse lõpetamise
kohta (protokolli p 5) ettepaneku mitte rakendada üürilepingu
ennetähtaegsel lõpetamisel üürilepingu eritingimuste
punktis 1.9.3 nimetatud etteteatamise aega ja leppetrahvi ning muid
hüvitisi. Taotleme Riigi Kinnisvara AS-ilt vastutulekut lõpetada
üürileping ühekuulise ette teatamisega kuue kuu asemel, samuti
loobumist leppetrahvi sissenõudmisest; nende viie kuu üüri
sissenõudmisest, mille võrra üürileping lõpeb
varem kui kuus kuud teatamisest ning üüripinnal tehtud remondikulude
hüvitamisest. Politsei- ja Piirivalveamet tasub Riigi Kinnisvara AS-ile
kuni 31.05.2020 vastavalt üürilepingule üüri ja tasu
osutatud kõrvalteenuste eest, kuid ei tasu täiendavaid makseid
seoses üürilepingu ennetähtaegse lõpetamisega.

Loodame Riigi Kinnisvara AS-i mõistvale suhtumisele
ning riigieelarve olukorra mõistmisele ning edaspidise hea
koostöö jätkumisele.

Heade soovidega ning
jäägem terveks

Andres Sinimeri

Logistikabüroo
juht

Politsei- ja
Piirivalveamet

+372 6191201; 1201

+372 504 6106; 71201

[email-masked]